钦定古今图书集成/明伦汇编/官常典/第618卷 > 应槚
## 钦定古今图书集成/明伦汇编/官常典/第618卷 > 应槚

按《武进县志》：“槚字子材，浙之遂昌人。进士来守郡，性
廉峭，才亦明敏。御史行部，郡守进见，必长跪，槚独据
宪纲长揖。一日，与苏、松二府谒御史，槚适中立，如架
笔山。御史曰：‘膝下有金乎’？槚曰：‘腰间有金耳’。御史微
曰：‘非应槚，乃笔架也’。人遂称为应笔架。初，周文襄巡
南畿，议以羡馀粮代杂供备赈，岁久弊丛，逋负干没”
无复。文襄立法意，槚锐意厘正，定为本折二征，官民
二则。议以十岁为率，岁输有正额，一税粮，二议役，三里甲，四均徭，五驿传，名曰《与民周知册》。盖前此分款
各征，弊孔百出。至是合一邑之田，课一岁之用，富者
不得隐漏，贫者不受飞洒矣。巡抚欧阳铎上其事于
朝，郡中遵行之。